|  |  |
| --- | --- |
| Numri i lëndës: | 2018:057147 |
| Datë: | 19.02.2019 |
| Numri i dokumentit: | 00228118 |

**P.nr.163/18**

**NË EMËR TË POPULLIT**

**GJYKATA THEMELORE PEJË – DEGA NË KLINE ,departamenti i përgjithshëm,** duke vendosur sipas Gjyqtarit Jashar Gashi, me pjesëmarrjen e zyrtares ligjore Saranda Hoti, në lëndën penale kundër të pandehurit SH B B nga fshati V Komuna e K,të cilin e përfaqëson av.Haxhi Millaku me autorizim në shkresa të lëndës, për vepër penale përdorimi i armës apo mjetit të rrezikshëmnga neni 375 par.1 të KPRK-së, duke vendosur sipas aktakuzës së Prokurorisë Themelore në Pejë PP/II.nr1748/2018 të datës 20.09.2018, në seancën publike të shqyrtimit gjyqësor të mbajtur me datën 21.01.2019, në praninë e përfaqësuesit të Prokurorisë Prokurores Sanije Gashi-Seferi dhe të akuzuarit SH B së bashku me mbrojtësin e vetë av.Haxhi Millaku, me datë 21.01.2019 muar dhe publikisht shpalli, ndërsa me datë 24.01.2019 përpiloj këtë:

**A K T GJ Y K I M**

I pandehuri:

1. **SH B,** i lindur me datën .. në fshatin V, Komuna e K, i biri i B dhe nënës S e gjinisë K tani me banim në të njëjtën adresë, me numër personal ..., gjendjes së mesme ekonomike, i pa dënuar më parë nga ana e gjykatës, shqiptar, shtetas i Republikës së Kosovës.

Në kuptim të nenit 364 par. 3 të KPPRK-së,

**LIROHET NGA AKUZA**

**Gjeja se:**

Me datë 02.09.2018 rreth orës 22,00 minuta në fshatin V K.K,në kundërshtim me ligjin e zbatueshëm me armët, i pandehuri përdor armën dhe atë pistoletën e modelit STEYR L9.A1,kal.9x19mm, në atë mënyrë që ditën kritike i pandehuri kinse i frikësuar nga disa qenë endacak, shtënë me armën e lartëcekur dy herë në ajër, me qrast me të marrë informatën policia shkojnë në të njëjtin vend dhe nga aty konfiskojnë armen e llojit STEYR L9.A1, kal.9x19mm, 1 karikator dhe 5 fishek kalibër 9x19mm,

* me çka kishte për të kryer vepër penale, përdorimi i armës apo mjetit të rrezikshëm nga neni 375 par 1 të KPRK-së.

Për shkak se nuk është dëshmuar se i pandehuri ka kryer veprën penale me te cilën është akuzuar.

Shpenzimet e procedurës bien mbi mjetet bugjetore të Gjykatës.

**A r s y e t i m**

Prokuroria Themelore Depertamenti i përgjithshëm në Pejë, me datë 20.09.2018, ka ngrit aktakuzë PP/II.nr.1748/2018 kunder të akuzuarit SH B nga fshati V Komuna e K, për shkak të veprës penale përdorimi i armës apo mjetit të rrezikshëm nga neni 375 par 1 të KPRK-së.

Gjykata ka caktuar dhe mbajtur shqyrtimin gjyqësor me datë 21.01.2019 në prezencën e përfaqësuesit të akuzës Prokurorit të Shtetit Sanije Gashi-Seferi dhe të akuzuarit SH B me të autorizuarin avokatin Haxhi Millaku. Gjatë shqyrtimit gjyqësor janë administruar këto prova materiale: procesverbali mbi deklarimin e të akuzuarit, gjithashtu shiqimi dhe leximi i të gjitha shkresave që gjinden në këtë lëndë penale.

Pas shqyrtimit gjyqësor, përfaqësuesi i akuzës prokurori i shtetit ne fjalën e tij përfundimtare deklaroj se me provat e prezantuara dhe të administruara gjatë seancës të shqyrtimit kryesor ka mbetur pranë akuzës duke u mbështetur në provat që gjinden në shkresa të lëndës. Andaj, i propozojmë gjykatës që të aprovoi akuzen dhe njëherit ta shpall fajtor të pandehurin dhe ta ngarkoj me shpenzime të procedures.

Mbrojtësi i të akuzuarit avokati Haxhi Millaku në fjalën e tije përfundimtare deklaroj se nga provat e administruara pa mëdyshje u vërtetua se i mbrojturi i im nuk ka pasur dashje, qellim që armen të cilën e posedonte me leje të organit shtetëror për mbajtje të armës, ta shpërdoroj,keqpërdor apo duke e përdorur të bëjë shkelje të ligjit por se ka qenë i shtyer nga rreziku i sulmit nga qentë endacak që ja rrezikonin jetën dhe trupin e tij ashtu që në mënyrë refleksive ka reaguar duke shtënë dy here në ajër siq e pohoj edhe vet i pandehuri.Jemi dëshmitar se kohëve të fundit e sidomos në stinën e dimrit shumë raste të qytetarëve të Kosovës po pësojnë nga qentë endacak si në qytete po ashtu edhe në zona rurale.Mbrojtësi i të akuzuarit i ka propozuar Gjykatës që me rastin e vlerësimit të kësajë qështje penale, të marrë parasysh rrethanën e institutit të nevojës ekstreme në situatën faktike kur rreziku i kanosur është më i madh se sa dëmi i shkaktuar, sulmi i qeneve është zmbrapsur nga këto dy të shtëna, prandaj janë plotësuar kushtet ligjore të nenit 13 të KPRK-së që i akuzuari të lirohet nga akuza.

I pandehuri SH B në fjalën e tij përfundimtare deklaroj se mbetet pranë deklaratës së deklaruar ne seancën e mëparshme dhe i bashkangjitet fjalës përfundimtare të avokatit të tije,nuk kam çka tjetër të deklaroi.

\* \* \*

Pas administrimit te provave në shqyrtimin gjyqësor gjykata gjeti se nuk ka prova qe dëshmojnë fajësinë e të pandehurit për veprat penale me te cilën është akuzuar nga prokuroria e shtetit.

Fillimisht duhet te potencohet se edhe përkundër leximit të aktakuzës,dëgjimit të të pandehurit SH B, akuza nuk përmbante asnjë element te veprës penale për te cilën pretendohet që i ka kryer i pandehuri SH dhe se nuk jepen elementet e veprës penale të rrezikimit të ndonjë personi apo individi të caktuar, askush në këtë rast nuk e ka ndie veten të rrezikuar apo të frikësuar,i pandehuri në mënyrë të sinqert e ka deklaruar rastin si në polici po ashtu edhe në Gjykatë se ka qenë i rrezikuar dhe se për armen që e ka përdor e posedon lejen të lëshuar nga organet kompetente shtetërore e që është valide edhe në kohen kur ka ndodhur ky rast sipas kësaj aktakuze, prandaj nuk janë përmbushur elementet e veprës penale të parapara me nenin 375 par.1 të KPRK-së.

Në fakt, një gjë të tillë nuk e kontestonë as i pandehuri SH se naten kritike ka qenë mysafir dhe kur është kthyer në orët e vona të mbrëmjes në momentin kur ka ardhur në fshatin V te dyert e oborrit të shtëpisë së tije në momentin kur ka dalë nga vetura e vet për ti hapur dyert e oborrit ka qenë i rrezikuar nga qentë endacak dhe në mënyrë të atqastshme ka nxjerrë revolen nga qanta që e kishte në dorë dhe ka shkrepur dy here në ajër me qëllim që ti zbraps qentë endacak sepse ishte në rrezik që të njëjtit ti shkaktonin ndonjë të keqe të madhe për shëndetin dhe trupin e tijë.

Andaj, nga të gjitha të lartcekurat, gjykata fillimisht gjen se me të vërtetë shkrepja e armës ka ndodhur, gjithashtu edhe i pandehuri e pranon se me armen e vetë që e posedon me leje i ka shkrepur dy fishek në ajër.

Mbrojtja e të pandehurit ishte plotësisht korrekte dhe në përputhje me të gjitha veprimet e tijë që i ka kryer gjatë orarit ditor, dhe gjykata nuk pati ndonjë dyshim të mbrojtjen e tijë, andaj edhe ja fali besimin deklaratës së tijë.

Përfundimisht prokuroria nuk ka prezantuar prova që do të dëshmonin fajësinë e të pandehurit, por mbështetët në prova jo bindëse për Gjykatën dhe nuk janë të mjaftueshme të bazojnë dyshimin e bazuar se i pandehuri ka kryer ndonje vepër penale.

Nga të lartcekurat gjykata gjen se nuk është vërtetuar se i pandehuri ka kryer veprat të cilat i vihen në barrë, andaj edhe është liruar nga aktakuza.

Meqenëse i pandehuri është liruar nga aktakuza në kuptim të nenit 450 par.2 pika 2.1 dhe 2.6 të KPPK-së, shpenzimet e procedurës bien në bugjetin e Gjykatës.

Nga arsyet e cekura më lartë dhe me zbatimin e nenit 370 të KPPRK-së është vendosur si në dispozitiv të këtij aktgjykimi.

**GJYKATA THEMELORE NË PEJË-DEGA NË K, DEPARTAMENTI I PËRGJITHSHËM**

**P.nr.163/18 më datë 24.01.2019**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

**Saranda Hoti Jashar Gashi**

**KËSHILLA JURIDIKE:**

Kundër këtij aktgjykimi palët kanë të drejtë të parashtrojnë

ankesë në afat prej 15 ditësh, nga dita e marrjes. Ankesa i dërgohet

Gjykatës së Apelit në Prishtinë përmes kësaj Gjykate.